tomron87/hebrew-wikipedia-sentences-corpus huggingface dataset:
לוינסון, אך במהרה הם התפטרו בגלל חוסר זמן, הם הוחלפו במנשה מרגלית, אליהו אורשנסקי ומיכאל קולישר.
הגיליון הראשון של העיתון התפרסם ב-16 במאי 1869.
על פי הודעתם של עורכי העיתון היה דין ממשיך דרכם, ואפילו פעל לפי תוכניותיהם, של שני עיתונים יהודים בשפה הרוסית שקדמו לו, הראזסווייט וציון.
אנשי מערכת העיתון האמינו כי יהדות האימפריה הרוסית נמצאת ערב הרחבת זכויותיהם ולשיטתם של אנשי הדין בכדי שיהודים יקבלו שוויון זכויות מלא עליהם להיטמע בחברה הכללית ולעבור רוסיפיקציה מלאה.
עורכו של דין, עמנואל סולובייצ'יק, האמין כי הצלתה של יהדות רוסיה תגיע בעזרת התמזגותה עם העם הרוסי.
למרות גישות ההתבוללות של העיתון היו גם גישות מסוימות הביקשו לשמור משהו מן הייחוד היהודי.
כאשר עלתה הצעה לבטל את החינוך היהודי-הממלכתי באימפריה הרוסית יצאה מערכת העיתון להגנה על מערכת חינוך זו.
החיסרון של מערכת חינוך זו, לדברי עורכי הדיין, היא רמתם של המורים, מורים אלו לא מצליחים להעניק חינוך ראוי כפי.
עורכי העיתון עודדו רוסיפיקציה בקרב יהודי רוסיה, אך בשום אופן לא המרת דת וכאשר אחד המורים של בית מדרש לרבנים בווילנה המיר את דתו והשלטונות החליטו שלא לפטרו, עמנואל סולובייצ'יק מחה על כך מעל דפי העיתון.
המשכילים היהודים באימפריה הרוסית ראו את תרגומו של התנ"ך לרוסית כאמצעי הטוב ביותר כדי לקרב את יהודי רוסיה לאוכלוסייה הכללית, לשיטתם תרגום התנ"ך לרוסית מסוגל לחולל מהפכה ממש, כמו שבזמנו חולל תרגום התנ"ך לגרמנית.
הכנסייה הפרבוסלבית התנגדה לתרגום התנ"ך לרוסית המודרנית, מבחינתה התרגום הלגיטימי היה התרגום לסלאבית עתיקה.
ב-1862 נעשה תרגום לרוסית מודרנית אשר יצא לאור בברלין, אך נאסר להפצה ברחבי האימפריה הרוסית.
בסופו של דבר בין השנים 1868–1869 הכנסייה הפרבוסלבית הוציאה לאור תנ"ך בתרגום לרוסית המודרנית.
חברת מרבי השכלה ביקשה אישור משלטונות להשתמש בתרגום זה כבסיס, לעשות בו שינויים ולהתאימו לקהל היהודי.
כנראה פנייה זו נעשתה ביוזמתו של דניאל חוולסון.
חוולסון היה יהודי מומר שהיה פרופסור לשפות שמיות באוניברסיטת פטרבורג בין המתרגמים של התנ"ך לרוסית מטעם הכנסייה.
חוולסון המיר את דתו לנצרות בכדי להתקבל למשרת מרצה באוניברסיטת פטרבורג.
הוא ביקש בעצמו להצטרף אל שורותיו של ועד "חברת מרבי השכלה".
לא כל חברי הארגון ראו בעין יפה הצטרפותו של יהודי מומר לשורות הארגון, אך היו בכל זאת חברים שראו בחברותו של חוולסון דווקא הזדמנות, מבחינתם הוא יכול להגיע ביתר קלות אל אנשי הממשל והכנסייה מאשר שאר החברים.
אחד הקולות הבולטים כנגד חברותו של חוולסון בחברת מרבי ההשכלה היה אדולף לנדאו, כמו כן התנגד לנדאו להפצה של התנ"ך המתורגם לרוסית בידי אנשי הכנסייה הפרובסלבית, לטענתו כל אלו יכלו להרתיע את היהודים לגעת בספר כזה.
בסופו של דבר בוטלה הפצת התרגום הכנסייתי של התנ"ך בקרב היהודים, הממשל של האימפריה הרוסית נתן רשות להפיץ בקרב היהודים את התנ"ך בתרגום לרוסית של א.
לאורך פעילותו של העיתון, הוא נאלץ להגיב על מאורעות אנטי-יהודיים אשר התרחשו באודסה.
בשנת 1871 התרחשו פרעות ביהודי אודסה אשר נמשכו שלושה ימים, בפרעות אלו נפגעו כ-1,400 יהודים.
יחס השלטונות בזמן המהומות האלו היה אדיש, אך יותר מכל היה לעורכי העיתון לקבל את יחסה האדיש של האינטליגנציה הרוסית לאור הפגיעה באוכלוסייה היהודית של אודסה.
אכזבתם של אנשי דיין הייתה קשה, לא רק שתקוותיהם נמוגו, אלא שגם הצנזורה אסרה עליהם לפרסם.
עורכי העיתון ניסו לפעול בדרך אחרת כנגד הפורעים.
אחיהו אורשנסקי ומנשה מרגלית יחד עם עורך-הדין אלכסנדר פסובר ניסו להאיץ בנפגעים לפעול בדרך המשפטית, אך ניסיונם לא צלח.
קבוצה זו ערכה מחקר לגבי הפרעות ושלחה אותו למערכת של מספר עיתונים ליברליים, אך מחקר זה מעולם לא התפרסם בהם.
לאור הקשיים והאכזבות האלו החליטו עורכי העיתון על סיום דרכו וסגרו אותו ב-8 ביוני 1871. עם סגירתו של העיתון בא אל קצו הפרק של אודסה בעיתונות היהודית בשפה הרוסית ומרכזה של עיתונות זו עברה אל בירתה של האימפריה סנקט-פטרבורג.
"דין-וחשבון לאקדמיה" הוא סיפור קצר מאת פרנץ קפקא, שנכתב ופורסם בשנת 1917. בסיפור, קוף בשם "פטר האדמוני" (או "פטר האדום") שנטמע בחברת בני האדם, משמיע הרצאה קצרה בפני מומחים, כיצד הושפע מהתהליך שעבר.
הסיפור פורסם לראשונה על ידי מרטין בובר בגרמנית בכתב-העת היהודי Der Jude, יחד עם סיפור אחר של קפקא, "תנים וערבים" ("Schakale und Araber").
הסיפור הופיע שוב ב 1919 בקובץ "רופא כפרי".
הסיפור נפתח במילים "מורי ורבותי, חברי האקדמיה!
כבוד עשיתם לי בהטילכם עלי להגיש לאקדמיה דין־וחשבון על ראשית חיי בתקופתם הקופית."
המספר, פטר האדמוני, מדבר לפני כנס מדעי, מתאר את חייו הקודמים כקוף.
סיפורו מתחיל בג'ונגל בחוף השנהב, שבמערב אפריקה, כאשר משלחת ציד יורה ולוכדת אותו.
המספר נכלא בספינת מסע לאירופה, והוא מוצא את עצמו בפעם הראשונה משולל מן החירות לנוע כרצונו.
כדי להשתחרר, פטר לומד ומחקה את ההרגלים של חברי הצוות (מלבד שתיית אלכוהול).
לאורך כל הסיפור, המספר חוזר ואומר, כי הוא למד את ההתנהגות האנושית, לא מתוך איזשהו רצון להיות בן אדם, אלא אך ורק כדי לספק לעצמו אפשרות בריחה מהכלוב שלו.
עד מהרה פטר למד לדבר.
בהמשך, כשהגיע לאירופה, הופיע על במות והופעתו הפכה פופולרית.
לרשותו עמדו אמרגן אישי ונקבת שימפנזה מאולפת־למחצה, שסופקה לו כדי שיוכל לבלות איתה את לילותיו, בשובו מהארוחות החגיגיות ומהוועידות המדעיות, אך הוא אינו מקיים איתה קשר רומנטי ונמנע מלראותה במהלך היום.
בסוף הסיפור פטר מספר שהגיע לפסגה, למקום שאין לעלות ממנו עוד.
"בסך הכל השגתי את מה שחפצתי להשיג", הוא מדווח לחברי האקדמיה, "כשאתה אנוס ללמוד - הרי אתה לומד; אתה לומד - אם רצונך במוצא; לומד בחירוף־נפש".
בדומה לסיפורים רבים של קפקא, גם בסיפור הזה נוכח מימד אקזיסטנציאליסטי חזק.
וולטר הרברט סוקל, הציע כי הסיפור מדבר על עימות "בין פנימיות וחיצוניות מתמשכת בתוך קיומו של הקוף...
וזהות העצמית בין זיכרון ושיכחה".
קפקא עומד מן הסתם על הפער שבין תחושת השחרור בהיות האדם "פרא אציל" - חי את חיוניות החיים באופן ישיר ובלתי מותנה, ובין ההתניות החברתיות שאנו רוכשים עם הזמן והופכות אותנו למשועבדים לכללי החברה.
הנושא מוצג בהיפוך, דרך סיפורו של קוף שנאלץ לעזוב את חיי הטבע הנפלאים לכאורה לטובת 'חיי חברה מקובלים'.
מוטיב חילוף הזהות עשוי להיות קשור בראייתו של קפקא את מצב יהודי התפוצות.
התומכים בפירוש זה מצביעים על כך שהסיפור פורסם לראשונה על ידי מרטין בובר בכתב-העת היהודי Der Jude, לצד "תנים וערבים", שגם הוא ככל הנראה משמש אלגוריה ליהודים וגם לציונות.
ניקולס מורי מרמז בביוגרפיה שכתב ב-2004 אודות קפקא, שהסיפור הוא סאטירה על היהודים המתבוללים לתוך התרבות המערבית.
התייחסות הסיפור ל"עבר הקופי" ("äffisches Vorleben") של המספר, הובילו כמה חוקרי ספרות לקשור את הסיפור לאבולוציה.
רבים מפרשים את הסיפור כביקורת על יחס בני האדם לבעלי החיים האחרים.
הסיפור הפך למקובל בקרב ארגוני זכויות בעלי חיים.
ברומן אליזבת קוסטלו, מאת ג'ון מקסוול קוטזי, אליזבת, גיבורת הספר, נותנת מקום מרכזי לסיפור "דין-וחשבון לאקדמיה", בנאום שלה על צמחונות וזכויות בעלי חיים.
היא מעלה אפשרות כי קפקא הושפע מהמאמר "המנטליות של הקופים" מאת הפסיכולוג הגרמני וולפגנג קלר, שפורסם גם הוא ב-1917. יש לציין בהקשר זה כי קפקא היה צמחוני.
ההיסטוריון גרגורי רדיק (Gregory Radick) טוען כי סביר יותר שההשראה לסיפור הגיעה לקפקא מעבודתו של הפסיכולוג האמריקאי לייטנר וויטמר, אשר בשנת 1909 ביים ניסוי בפני הקהל הרחב, הבוחן יכולות מנטליות של שימפנזה בשם פיטר.
המבחן נערך מול פאנל של מדענים, וכלל הדגמה של היכולת של פיטר לומר כמה מילים, וביניהן "אמא".
ב-2012 עלה "הקוף של קפקא" בעיבוד לתיאטרון של קולין טיבן בתיאטרון חיפה.
שמעון בוזגלו תרגם אילן תורן ביים ויוסף אבו ורדה בתפקיד הראשי.
ב-2016 עלה "דו"ח לאקדמיה ו/או סטנד-אפ קאפקא", עיבוד חופשי לסיפור.
שמחה ספקטור ביים ומיה אנגלר בתפקיד הראשי.
הסרט "המין האנושי" מ-2001 שנכתב על ידי צ'ארלי קאופמן ובוים בידי מישל גונדרי, הוא עיבוד חופשי לסיפור הקצר של קפקא.
בסרט מככבים פטרישה ארקט, ריס איוואנס וטים רובינס.
דין הַפְנֶר (נולדה ב-18 באוגוסט 1996) היא שחקנית ישראלית.
דין הפנר נולדה לרוברט ואריאלה, רופאים, ולה אחות ואח הקטנים ממנה.
למדה במגמת תיאטרון בתיכון בליך ברמת גן.
הפנר שירתה בצבא ההגנה לישראל בין השנים 2015–2017.
בשנת 2005, לקחה חלק בפסטיגל גיבורי על, כילדת פסטיגל לצד אושרי כהן, יעל בר זוהר והראל סקעת.
לאחר מכן השתתפה במספר פרסומות, והבולטת ביותר הייתה ל"טבעול" עם ענת וקסמן כשהייתה בת עשר בלבד.
ב-2015, קיבלה תפקיד אורח בסדרת הנוער של ערוץ דיסני "כוכב הצפון", בתפקיד עדן.
בשנת 2016 החלה לגלם את אמילי, אחד מהתפקידים הראשיים בעונה השישית של סדרת הנוער "ראש גדול" שעלתה לשידור ב-1 בינואר 2017 ושודרה ב-KidZ.
באותה שנה השתתפה בסדרה "רון" בתור שני הצעירה.
החל מ-2017 משחקת דין תפקיד מרכזי בסדרת הנוער "כפולה" במשך חמש עונות, לצד נועה קירל, תובל שפיר ועומר דרור בתפקיד גאיה סבן – זמרת פופ וכוכבת מפורסמת, המתחרה בזמרת נועה קירל.
הסדרה עלתה לשידור ב-1 בינואר 2018 בערוץ KidZ בחברות הלוויין Yes ו-HOT.
לסדרה הופק מופע בהיכל מנורה מבטחים בת"א ב-2018, בו לקחה הפנר חלק מרכזי.
לקראת עלייתה של העונה השלישית, נודע כי הפנר הולכת להנחות את התוכנית "כפולות" ביחד עם ריף נאמן, מעין תוכנית בידור המסכמת את אירועי השבוע בכפולה ובהשתתפות השחקנים מהסדרה.
בשנת 2018 השתתפה בתפקיד אורח בסדרה הקומית "טרנינג" וגם בתפקיד אורח בסדרת הפשע "מלכות".
באותה השנה שיחקה גם במיני סדרה "מעורבבים".
בשנת 2019 שיחקה את בייבי בקומדיה "זה לא הגיל".
באותה שנה היא השתתפה בתפקיד אורח בסדרה "מורובוט" בו שיחקה את עצמה.
החל מדצמבר 2019 משתתפת בסדרה "אחותי קפצה כיתה" בתור זוהר איציק.
משנת 2020 לוקחת חלק בסדרה "אבא מטפלת".
באותה שנה החלה להנחות בתוכנית "דין ואנג'ל" שמשודרת בערוץ דיסני ישראל יחד עם אנג'ל ברנס.
בשנת 2020 החלה דין הפנר ללמוד משחק במסלול הלימודים המלא ב"בית הספר למשחק" של יורם לוינשטיין.
בשנת 2021 נודע כי דין הפנר תצטרף לעונה השלישית של הסדרה "פלמ"ח", בתפקיד המלכה אליזבת בצעירותה.
משנת 2024 משחקת בהצגה "יומן חוף ברייטון" בתיאטרון "בית ליסין" בתפקיד נורה.
בשנת 2025 היא החלה לשחק בסדרת הטלוויזיה לילדים ונוער, "אל עצמי".
בסדרה היא מגלמת את יעלה, המחנכת של ציון בכיתתו החדשה בחיפה.
הפנר הייתה בזוגיות עם השחקן טל גרושקה מסוף שנת 2020 עד פברואר 2023. בסוף שנת 2023 חזרו השניים לזוגיות ובאפריל 2024 פורסם כי עברו לגור יחד בתל אביב.
באוקטובר 2025 פורסם כי השניים נפרדו.
+שנהפרויקטתפקידהערות2015כוכב הצפוןעדןתפקיד אורח2017ראש גדולאמיליתפקיד ראשי; עונה 6 (ידוע גם כ"ראש גדול – ראש חדש")רוןשני הצעירה2018טרנינגתפקיד אורחמלכותמעורבביםגאיה סבן / גילה צ'רניאק2018–2020כפולהתפקיד ראשי; 5 עונות2019כפולותעצמהמנחהמורובוטתפקיד אורח2019–2020זה לא הגילבייבי פלדמן2 עונותאחותי קפצה כיתהזוהר איציקתפקיד ראשי; עונה 32020דין ואנג'לעצמה2020–2023אבא מטפלתאלינור דנינו–מינאז'תפקיד ראשי; 6 עונות2022פלמ"חהמלכה אליזבת בצעירותהעונה 32025אל עצמייעלה
שנהפרויקטתפקידתיאטרוןבמאימחזאיהערות2024יומן חוף ברייטוןנורהבית ליסיןרועי שגבניל סיימון
שנהפרויקטתפקידהערות2005פסטיגל גיבורי עלילדת פסטיגל2018כפולה: המופעעצמה
שנהפרסקטגוריהפרויקטתוצאה2022פרסי נבחרי השנה של פרוגישחקנית ראשית בסדרת נועראבא מטפלת
דין "רוקט" הול הוא מעצב משחקים מאומארו, ניו זילנד.
ידוע בשל היותו המעצב של המוד "Dayz" למשחק המחשב ארמא 2. היה מועמד לפרס החדשנות באינטרנט, המוענק בטקס פרסי האינטרנט "GDC".
הול היה קצין זמני של חיל האיתותים בכוחות המזוינים של ניו זילנד והשתתף באימוני הישרדות בברוניי, שם הוא הגה את הרעיון הבסיסי עבור המוד "Dayz".
הול גדל באומארו, ניו זילנד, ולמד בבית הספר התיכון "Waitaki".
הוא שיחק במשחקי תפקידים עם עמיתו הניו זילנדי כריס בוטצ'ר, ולאחר זמן מה נהיה המנהל הטכני בחברת "Bungie" שעבדה על המשחקים המפורסמים "Halo" ו-"Destiny".
הול תמיד התעניין בטיפוס הרים, ועניינו בתחום גבר עוד יותר כאשר קרא ספר על האוורסט ואת מדריך הטיולים להר קוק של בית ספרו.
הוא התחיל לפתח משחקי וידאו במחשב אישי מסוג "Amiga" שהוריו קנו לו כשהיה ילד.
בשנת 1998 הול עזב את התיכון באומארו ועבר לדנידין כדי ללמוד באוניברסיטת אוטגו.
הול שירת כקצין זמני בחיל האוויר המלכותי של ניו זילנד במשך חמש שנים, וסיים תואר באוניברסיטת אוטגו תחת מלגה שניתנה לאנשי כוחות הביטחון הניו זילנדיים.
ב-2009 הול גויס מחדש לצבא הניו זילנדי, ונרשם לתוכנית חילופין עם הכוחות המזוינים של סינגפור.
הול קיבל השראה ממאמציו באימוני ההישרדות ומן השימוש במשחקי וידאו כשיטה להכשיר חיילים לתגובות הרגשיות שהם עשויים לעמוד בפניהן.
הוא העלה רעיונת למשחק וידאו, וכאשר לא גילו עניין ברעיונותיו, החליט להוסיף זומבים ולהוציא את המשחק לפומבי.
הול הועבר אל הכוחות המזוינים של סינגפור אל תוכנית חילופין שבמהלכה הוא סיים את אימוני ההישרדות בברוניי.
חוויותיו במסע הזה היוו את הבסיס לרעיונותיו בעת פיתוח משחקו.
להול אזל המזון במהלך אימוני ההישרדות ובסופו של דבר הוא ניסה לאכול דגים רקובים ושרכים.
לקראת סוף הכשרתו, הול שקל 25 ק"ג פחות והיה פצוע קשה.
נדרשו ניתוח וטיפולים בני חמישה שבועות כדי לרפא את פצעיו.
לאחר שעזב את חיל האוויר, הול הועסק כמפיק ב"Sidhe Interactive" בולינגטון, ניו זילנד ועבד על משחק הווידאו "Speed racer: The VideoGame".
הול חישב את עלויות פיתוח המשחק, והגיע למסקנה כי המקום בו הן תהיינה נמוכות ביותר הוא צ'כיה.
מאוחר יותר הוא יצר את Dayz, מוד הישרדות אימה מז'אנר הזומבי, עבור משחק הלחימה הטקטי ארמא 2 שיצא על ידי החברה "Bohemia Interactive".
הול עזב תוך זמן קצר את תעשיית המשחקים כדי לחזור לצבא, ולאחר מכן חזר לצורך קבלת חוזה מחברת "Bohemia Interactive" לצורך עבודה על המשחק ארמא 3. לאחר הצלחת המוד, הול החל לעבוד באותה חברה, והפעם כמוביל פרויקט עבור הגרסה העצמאית של Dayz.
בחודש נובמבר 2014 הוא עזב את "Bohemia Interactive" כדי ליצור סטודיו משלו, "RocketWerkz".
דעותיו על תעשיית משחקי הווידאו
בשנת 2012, הול ציין כי הדור השביעי של קונסולות משחק מצוי בסוף חייו, וכי דבר זה יגרום למחשב לספק משחקים חדשניים יותר עבור הקונים.
הול השמיע ביקורת של מודל הפרסום המסורתי עבור משחקי וידאו.
הוא אף ציין שחברות המוציאות לאור הופכות בלתי רלוונטיות, וציטט את משחק המחשב "Minecraft" כדוגמה לכך.
הול הוא מטפס מוכשר, שטיפס את ההר קוק בניו זילנד.
ב-21 במאי, בשעה 4:33 בבוקר, הוא עלה על פסגת האוורסט, מה שהפך אותו לניו זילנדי ה-42 שרשם הישג זה.
הול טיפס על האוורסט במשך חודשיים, לאחר שהתאמן פיזית במשך כשנה, תכנן את מסעו כשישה חודשים והוציא כ-100,000 דולר על הטיפוס.
אחרי כחודש וחצי בטיפוס, הול העיד שטיפוס על האוורסט הוא אתגר פסיכולוגי ולא רק פיזי.
הוא אף הצהיר כי חוויותיו במסע היוו חלק גדול מההשראה עבור עבודתו כמעצב משחקים.
דין דוד (נולד ב-14 במרץ 1996) הוא כדורגלן ישראלי המשחק בעמדת החלוץ ביוקוהמה מרינוס מליגת העל היפנית ובנבחרת ישראל.
בקיץ הצטרף לקבוצת הנוער של מ.ס.
ב-15 בפברואר 2014 ערך את הופעת הבכורה שלו בקבוצה הבוגרת של מ.ס.
אשדוד, כשפתח בהרכב במשחק נגד הפועל חיפה במסגרת ליגת העל, שהסתיים בתיקו 1–1. שבוע לאחר מכן פתח בהרכב במשחק ליגה נוסף, אך בהמשך העונה ובעונה שלאחר מכן המשיך לשחק בקבוצת הנוער.
בעונת 2015/2016 צורף באופן רשמי לסגל הקבוצה הבוגרת, לאחר שירדה לליגה הלאומית.
במהלך העונה כבש שמונה שערי ליגה ב-30 הופעות, והעפיל עם הקבוצה בחזרה לליגת העל.
ב-26 בנובמבר 2016 כבש דוד את שער הבכורה שלו בליגת העל, במשחק מול מכבי חיפה שהסתיים בתיקו 1–1, ואת עונת 2016/2017 הוא סיים עם ארבעה שערי ליגה ב-28 משחקי ליגה, וארבעה שערים נוספים בגביע הטוטו של ליגת העל.
בעונת 2017/2018 כבש שער ליגה בודד ב-20 משחקי ליגה, ושער נוסף בגביע המדינה.
בעונת 2018/2019 כבש חמישה שערים ב-19 משחקי ליגה, ושער נוסף בגביע המדינה.
ב-28 ביוני 2021 חתם לארבע שנים במכבי חיפה מליגת העל.
את הופעת הבכורה ערך ב-7 ביולי, במסגרת מוקדמות ליגת האלופות בתיקו 1–1 נגד קאיראט אלמטי הקזחית.
ב-29 באוגוסט 2021 ערך הופעת בכורה בליגת העל במדי הקבוצה, בתיקו 0–0 עם הפועל חדרה.
ב-7 בנובמבר 2021 כבש את שערו הראשון במדי הקבוצה, בניצחון הביתי 4–0 על עירוני קריית שמונה בליגת העל.
ב-1 באוקטובר 2022 כבש את שערו הראשון שהפך לצמד הראשון שלו לעונת 2022/2023 בליגת העל, כשנכנס כמחליף בדקה ה-71, במשחק שהסתיים בניצחון ביתי של קבוצתו 2–0 על מכבי תל אביב.
ב-5 באוקטובר 2022 כבש את שער הבכורה שלו במסגרת שלב הבתים של ליגת האלופות, כשנכנס כמחליף בדקה ה-72 במשחק חוץ מול יובנטוס האיטלקית, בו הפסידה קבוצתו בתוצאה 3–1.
את עונת 2023/2024 בליגת העל בכדורגל סיים דוד כמלך השערים, בצוותא עם ערן זהבי, כשלזכותו 20 שערים.
במשחק פתיחת העונה של עונת 2024/2025 בליגת העל בכדורגל באצטדיון סמי עופר מול עירוני טבריה כבש דין דוד שלושער ראשון בקריירה.
הוא סיים את העונה עם 14 שערי ליגה.
בשנת 2014 שיחק בנבחרת הנוער של ישראל עד גיל 19 ורשם שש הופעות, ובשנים 2015–2016 שיחק בנבחרת הצעירה עד גיל 21 וסיים עם שמונה הופעות ושער.
ב-17 במרץ 2022 זומן לראשונה לסגל נבחרת ישראל הבוגרת, לקראת משחקי הידידות מול גרמניה ורומניה, על ידי המאמן הזמני הלאומי גדי ברומר.
ב-26 במרץ 2022 ערך הופעת בכורה בבוגרים של נבחרת ישראל, כשנכנס כמחליף בדקה ה-63 במשחק הידידות שהסתיים בהפסד חוץ 0–2 ל.
ב-29 במרץ 2022 ערך בכורה בהרכב הפותח בבוגרים של נבחרת ישראל, במשחק הידידות שהסתיים בתיקו ביתי 2–2 מול .
ב-17 בנובמבר 2022 כבש את שער הבכורה שלו במשחק ידידות נגד זמביה.
דוד נולד ביישוב הקהילתי נהורה שבדרום.
אחיו הצעיר, ינאי דוד, הוא כדורגלן המשחק ב-הפועל מרמורק חיים מליגה א דרום
דין גרבר (נולד ב-1 בנובמבר 1995) הוא שחקן ישראלי.
ידוע בשל גילום דמותו של דקל לביא בסדרת הנוער "כדברא".
גרבר נולד וגדל ברמת השרון לאם ממוצא דרום אפריקאי ואב ממוצא ארגנטינאי.
גרבר הוא בוגר תיכון אלון ברמת השרון במגמת תיאטרון.
ב-2016 שיחק בתפקיד אורח בסדרה "שכונה" בתור ש"ג.
ב-2017 חלה נסיקה משמעותית בקריירה שלו, כאשר החל לשחק בסדרה "כדברא" בתור דקל לביא.
באותה שנה שיחק בסדרה "המלאך השומר שלי" בתור אילן.
ב-2018 הנחה את התוכנית "טין ניק סטנדאפ שואו" באחד מהפרקים.
באותה שנה החל לשחק בסדרה "הרמון" בתור דורי.
הוא שיחק בסדרה "אקדמיית החממה", הגרסה האמריקאית של "החממה", בתור אוון.
גרבר שיחק ב-2020 ב"פשוט לשיר" לצד בן זיני וטיילור מלכוב בתפקיד מייקי, בן זוגה של טיילור.
באוגוסט 2021 עלה לאקרנים הסרט "פול ספיד", בו גילם את דמותו של אבנר סונינו.
ב-2024 השתתף בסדרה "מיוחדת" של כאן חינוכית, שם שיחק את איתמר, אח של ירין.
באותה שנה שיחק בהצגה "ג'ולי" בתפקיד ז'אן.
בשנת 2024 שיחק בעונה השנייה של דרמת הפשע הישראלית "בלאקספייס" של רשת 13, בה גילם את דמותו של דקל אוזן.
גרבר ניהל בעבר מערכת יחסים עם השחקנית גילי איצקוביץ', שאותה הכיר על סט צילומי "כדברא".
מהחמישה לאוקטובר 2024 הוא בזוגיות עם השחקנית מאיה ליבני.
דין הוא אחיה הקטן של תניה גרבר, משתתפת העונה השביעית של "האח הגדול".
שנהסדרת הטלוויזיהתפקידערוץ שידורבימויהערות2016שכונהש"גניקלודיאון (HOT)אורן שקדיתפקיד אורח2017–2019כדבראדקל לביאניקלודיאון (Yes)עודד רזדמות ראשית2017המלאך השומר שליאילןניקלודיאון (HOT)יריב הורוביץאקדמיית החממהאווןNetflixרועי פלורנטיןתפקיד אורחטין-ניק סטנדאפ שואועצמוTeenNickיוגב יפתמנחה אורח2018הרמוןדורירשת 13מרקו כרמל, גדי טאובדמות משנה2021פול ספידאבנר סונינוקובי מחט2024בלקספייסדקל אוזןרשת 13אופיר לובלעונה 2מיוחדתאיתמרכאן חינוכיתלליב סיון
דין אנדרוז הוא שחקן אנגלי.
אנדרוז ידוע בעיקר מהופעתו בתפקיד סמל בילוש ריי קרלינג בסדרת הדרמה של ה-BBC "חיים על מאדים".
הוא המשיך לגלם את אותה דמות בסדרת ההמשך "אפר לאפר" משנת 2008 עד 2010.
הוא למד בבית הספר יחד עם מנחה התוכנית "טופ גיר" ג'יימס מיי.
הוריו היו בעלי פאב והוא גר בפאבים "Masons Arms" ו-"Green Dragon" בקימברוורת'.
אנדרוז היה חבר באגודת חובבי האופרה פניקס והופיע בהפקות אחדות עם הלהקה.
הוא התחיל לעבוד ב"קירבי סנטרל" סוכנות מכוניות של ווקסהול מוטורס בוולגייט, ואחר כך הופיע כזמר באתרי נופש כגון סקגנס בלינקולנשייר, ובספינות תענוגות במשך יותר מעשרים שנה.
תחילת הקריירה שלו כשחקן הייתה כשנבחן לסרט הקולנוע משנת 2001 "סיפורים מהמסילה" שעלילתו מתרחשת בשפילד.
אנדרוז גילם את בארי שיל בסדרת הטלוויזיה "Buried" שזכתה בפרס באפט"א לסדרת הדרמה הטובה ביותר בשנת 2004. ב-2005 שיחק אנדרוז בתפקיד סטיבן מיינרד בדרמה של רשת ITV "מחשבות רצחניות".
ב-2007 הופיע בסדרות הדרמה "True Dare Kiss" ו-"The Street" בהפקת ה-BBC.
ב-2006 החל לשחק בדרמה נוספת של ה-BBC "חיים על מאדים" בתפקיד סמל הבילוש ריי קרלינג.ב-2008 חזר לגלם את הדמות של ריי בסדרת הספין אוף "אפר לאפר".
עוד שיחק אנדרוז בתפקיד קטן בדמות ניל בסדרה "לא מלאכיות" של ערוץ 4. ב-2010 הופיע בפרק בעונה החמישית של הסדרה "דרך ווטרלו".
בסדרה "Marchlands" של ITV שיחק אנדרוז באחד התפקידים הראשיים.
ב-2011 הופיע אנדרוז בסרט הטלוויזיה "יונייטד" המגולל את סיפורה של קבוצת תינוקות באזבי של מנצ'סטר יונייטד, ואת אירועי האסון האווירי במינכן משנת 1958. בספטמבר 2011 הופיע בדרמה "The Body Farm" של ה-BBC בתפקיד פיטר קולינס.
בנובמבר 2012 השתתף אנדרוז בסדרת הדרמה "הטנגו האחרון בהליפקס" בתפקיד רוברט "רובי" גרינווד, והמשיך לגלם את הדמות בעונות הבאות של הסדרה עד 2016. הוא גילם את הדמות הראשית בסדרה בת חמישה חלקים "The Case" של ערוץ BBC One העוסקת באדם שהואשם ברצח חברתו החולה אנושות.
אנדרוז היה הקריין בפרסומות לטלוויזיה עבור חברת Currys.
אנדרוז החליף את סטיבן גראהם בתפקיד פיט לואיס בסדרה "להיות איילין".
גראהם גילם את הדמות בסרט הטלוויזיה "לפלנד" ואנדרוז שיחק בסדרת ההמשך "להיות איילין" ששודרה החל מפברואר 2013.
ב-2015 שיחק אנדרוז בתפקיד טום אשר בפרק "The Ballad of Midsomer County" בסדרה "רציחות במידסומר".
ב-2016 שיחק אנדרוז בתפקיד אורח בפרק "The Star of Jacob" בסדרה "האב בראון" בדמות הומלס שמתגלה כזמר מוכשר.
ב-2017 הופיע בתפקיד סטיב (קינצ'י) קינצ'ין בסדרה The Moorside של ערוץ BBC two.
לאנדרוז יש שתי בנות שנולדו ב-1985 וב-1991. בת זוגו היא הלן בוון-גרין.
הוא אוהד של קבוצת הכדורגל רות'רהם יונייטד.
האי דין הוא אי מול חופי ארץ מרי בירד בשטח מדף הקרח גץ, במחצית הדרך בין האי גראנט לאי סיפל שבאנטארקטיקה.
האי, מכוסה קרח, והוא מוקף על ידי מדף הקרח גץ, באמצע בין האי גראנט לאי סיפל, למול חופי ארץ מרי בירד.
ארכו של האי 37 קילומטרים ורוחבו 19 קילומטרים.
בקצה הדרומי של האי נמצאת נקודת קול.
האי התגלה ב-5 בפברואר 1962, עת נראה מסיפון אוניית משמר החופים של ארצות הברית גליישר, שהייתה באותה עת 37 קילומטרים מהאי.
האי נקרא על שמו של רב-נגד ס.
Dean) מצי ארצות הברית, שהיה חשמלאי על האונייה בעת גילוי האי.
דין הנדרסון הוא כדורגלן אנגלי המשחק בעמדת השוער בקריסטל פאלאס ובנבחרת אנגליה.
הנדרסון נולד בעיירה וויטהבן שבמחוז קאמבריה שבצפון מערב אנגליה.
הוא התחיל לשחק במחלקת הנוער של קרלסייל יונייטד בגיל 8. בגיל 14 הנדרסון התקבל לאקדמיה של מנצ'סטר יונייטד, הנדרסון היה השוער הפותח בקבוצות הגילאים השונות באקדמיה של יונייטד.
באוגוסט 2015 הוא חתם על חוזה מקצועי ראשון במנצ'סטר יונייטד.
בינואר 2016 הנדרסון הושאל לסטוקפורט קאונטי מהליגה המחוזית הצפונית, הליגה השישית באנגליה.
הנדרסון ערך תשע הופעות במדי הקבוצה.
ב־31 באוגוסט 2016 הנדרסון הושאל לגרימסבי טאון מהליגה הרביעית באנגליה, הנדרסון התחיל את העונה כשוער המחליף בקבוצה אך בדצמבר 2016 קיבל את אפודת השוער הראשון.
בשבעת משחקיו בקבוצה הנדרסון שמר על שער נקי בארבעה משחקים.
במרץ 2017 מנצ'סטר יונייטד החזירה את הנדרסון מההשאלה, בשל פציעתו של ג'ואל פריירה השוער השלישי של הקבוצה, והנדרסון שימש כשוער הגיבוי של מנצ'סטר יונייטד עד תום העונה.
לקראת עונת 2017/2018 הנדרסון הושאל לשרוסברי טאון מהליגה השלישית באנגליה, מיד עם החתמתו הנדרסון החל לשחק כשוער המוביל של הקבוצה.
באותה עונה הנדרסון הצטיין כאשר שרוסברי טאון סיימה במקום השלישי בליגה והשיגה כרטיס לפלייאוף העלייה לצ'מפיונשיפ.
הנדרסון שמר על שער נקי בשני משחקי חצי גמר הפלייאוף בהם שרוסברי ניצחה פעמיים בתוצאה 0–1 את צ'רלטון אתלטיק.
במשחק הגמר שנערך בוומבלי שרוסברי טאון פגשה את רותרהאם יונייטד, הנדרסון הציל בעיטת עונשין במחצית הראשונה אך שרוסברי טאון הפסידה 1–2 ופספסה את ההזדמנות לעלות לליגת המשנה.
הנדרסון ששמר על 14 רשתות נקיות באותה עונה זכה במקום בנבחרת העונה של הליגה השלישית.
ביוני 2018 הנדרסון חתם על חוזה חדש במנצ'סטר יונייטד עד קיץ 2020 ומיד אחרי החתימה הושאל לשפילד יונייטד מהצ'מפיונשיפ.
הנדרסון השתלב במהרה בשפילד יונייטד והיה אחד הגורמים החשובים בעונה המצוינת של הקבוצה שסיימה במקום השני בליגה והשיגה את העלייה לפרמייר ליג.
הנדרסון ששיחק בכל משחק ליגה באותה עונה, זכה בכפפת הזהב על כך ששמר על 20 רשתות נקיות.
בנוסף באותה עונה הוא זכה כשחקן העונה של שפילד יונייטד על ידי אוהדי הקבוצה ובתואר שחקן העונה הצעיר של הקבוצה.
ביולי 2019 הנדרסון חתם פעם נוספת על חוזה חדש במנצ'סטר יונייטד, עד קיץ 2022. הנדרסון הושאל פעם נוספת לשפילד יונייטד לאחר עלייתה לפרמייר ליג.
הנדרסון הצטיין גם בעונת 2019/2020, שבה אף על פי שרבים ראו בשפילד יונייטד קבוצה שתיאבק כנגד הירידה לצ'מפיונשיפ, הקבוצה עברה עונה מצוינת וסיימה במקום התשיעי בפרמייר ליג.
הנדרסון זכה לשבחים רבים באותה עונה, כאשר הפגין יכולת מרשימה כששפילד יונייטד הייתה בעלת אחת ההגנות היציבות בליגה.
היכולת המשובחת של הנדרסון גרמה לרבים לראות אותו כשוער העתיד של הכדורגל האנגלי ושל מנצ'סטר יונייטד.
על אף רצונו של מאמן שפילד יונייטד כריס וילדר להחתים את הנדרסון לעונת השאלה נוספת במועדון, ב־26 באוגוסט 2020 הנדרסון חתם על חוזה ארוך טווח במנצ'סטר יונייטד עד יוני 2025, במסגרת החוזה החדש, הוא יהפוך לאחד השוערים המשתכרים בעולם.
ב-2 ביולי 2022 הושאל הנדרסון לעולה החדשה נוטינגהאם פורסט לעונה אחת.
ב-31 באוגוסט 2023 חתם בקריסטל פאלאס ל-5 שנים.
הנדרסון ייצג את קבוצות הגילאים השונות של נבחרת אנגליה.
הנדרסון היה בסגל נבחרת אנגליה לאליפות העולם עד גיל 20 בשנת 2017. באותו טורניר שבמסגרתו אנגליה זכתה בגביע, הנדרסון ערך הופעה אחת.
הנדרסון היה השוער הפותח בהופעתה של נבחרת אנגליה עד גיל 21 ביורו לנבחרות צעירות ב-2019.
ב-8 באוקטובר 2019 הנדרסון זומן בפעם הראשונה לסגל נבחרת אנגליה הבוגרת.
את הופעת הבכורה שלו ערך ב-12 בנובמבר 2020 בניצחון 0–3 על אירלנד במסגרת משחק ידידות.
דין ואנג'ל היא תוכנית אירוח ישראלית, בהנחיית דין הפנר ואנג'ל ברנס, אשר משודרת בערוץ דיסני ישראל החל מ-28 באוגוסט 2020.
בכל פרק מגיעים לתוכנית שני אורחים מוכרים שונים, כאשר הם מתחרים בחמישה באתגרים שנקבעים לאחר סיבוב בגלגל האתגרים.
בכל אתגר נקבע זוכה שמקבל נקודה, כאשר האורח שמקבל הכי הרבה נקודות זוכה בתואר "המנצח של הפרק".
ישנם חמישה אתגרים שונים, כאשר בכל אחד מהם יש משימות שונות.
באתגר סודות ושקרים ישנם אתגרים שקשורים לחיים האישיים של האורחים.
אמת או חריף - האורחים נשאלים שאלות קשות והם יכולים לבחור אם לענות או לאכול מאכל חריף, האורח שעונה על הכי הרבה שאלות זוכה בנקודה.
ארבע עובדות אמתיות ואחת שהמצאנו - כל אורח מספר בתורו חמש עובדות על עצמו, כאשר אחת מהן היא שקרית, והאורח המתחרה צריך לנחש מה היא.
האורח שמצליח לגלות את העובדה השקרית זוכה בנקודה.
באתגר המטבח ישנם אתגרים שקשורים לאוכל.
האורחים צריכים, ללא שימוש בידיים, להשאיר עוגייה ששמים עליהם על המצח, כאשר האורח שמצליח להשאיר אותה הכי הרבה זמן זוכה בנקודה.
האורחים צריכים להכניס מרשמלו לפה תוך חצי דקה, לאחר מכן להדביק עליהם פתקיות ממו תוך חצי דקה ואז לזרוק גרביים לסל כביסה תוך חצי דקה.
האורח שמצליח להכניס הכי הרבה גרביים לסל עם מרשמלו בפה ושדבוקים עליו פתקיות ממו זוכה בנקודה.
באתגר הבמה ישנם אתגרים שקשורים למיומנויות הבמה, כמו ריקוד ושירה.
סימור דניאל מציגה לאורחים סרטון שלה רוקדת ולאחר הצפייה הם צריכים לרקוד כמו בסרטון, האורח שמצליח לרקוד הכי דומה לסרטון זוכה בנקודה.
האורחים צריכים לשיר תוך כדי שהם לבושים בתחפושת של סומו, כאשר האורח שעושה את זה הכי טוב זוכה בנקודה.
באתגר הדו-קרב האורחים מתמודדים אחד נגד השני בקרב.
האורחים צריכים לשיר שיר כאשר במהלך השירה הם עוברים במסלול מכשולים שכולל ארבע גיגיות שיש בהן בהתאמה לגו, שוקולד, סירופ מייפל ומי קרח.
מי שמצליח לא להפסיק לשיר זוכה בנקודה.
האורחים לובשים לוח צמדן כאשר הם צריכים לזרוק ולהדביק כדורים אחד על השני תוך דקה.
האורח שמצליח לזרוק ולהדביק הכי הרבה כדורים זוכה בנקודה.
באתגר משימת בונוס רק אורח אחד משתתף, כאשר הוא המשתתף שהאתגר יצא לו בסיבוב גלגל האתגרים.
האורח צריך לענות על תשע שאלות תוך דקה וחצי, כאשר את השאלות הוא מוציא מתוך כדורים שנמצאים באקווריום.
אם האורח מצליח הוא זוכה.
צילומי התוכנית התרחשו בחודשי יולי-אוגוסט באולפני הרצליה, כאשר זאת תוכנית האירוח המקורית השנייה של ערוץ דיסני ישראל, לאחר התוכנית "הכי טוב ככה" בהנחיית הדר לוי, שגם לקחה חלק בכתיבת התוכנית.
פרק הבכורה של התוכנית שודר בערוץ ב-28 באוגוסט 2020, לפני שידור הבכורה של הסרט "קסם בלתי נשלט".
ב-23 באוגוסט 2021 דווח שהתוכנית חודשה לעונה שנייה, ושבמקומה של המנחה אנג'ל ברנס תנחה ריף נאמן, כאשר בעקבות מהלך זה ישונה שם התוכנית ל"דין וריף".
ב-25 באוקטובר 2021 פורסם שהחליטו לבטל את הפקת העונה השנייה.
דין ג'אגר היה שחקן קולנוע, תיאטרון וטלוויזיה אמריקאי זוכה פרס אוסקר לשחקן המשנה הטוב ביותר עבור תפקידו בסרט "טייסי השחקים".
הופיע בעשרות הופעות בקולנוע ובטלוויזיה.
רוב הופעותיו היו בתפקידי משנה.
ג'אגר למד משחק ב-"Lyceum Art Conservatory" בשיקגו והחל את דרכו האומנותית בהופעות וודוויל.
ב-1925 הופיע לראשונה על הבמה בברודוויי וב-1929 הופיע לראשונה בקולנוע בסרט האילם "אישה מהגיהנום".
הוא הופיע בברודוויי בהצגת "דרך הטבק" שהועלתה בהצלחה בשנים 1933 – 1941.
ב-1949 שיחק בסרט טייסי השחקים בתור הארווי סטובל, קצין שלישות של טייסת מפציצים במלחמת העולם השנייה בפיקודו של פרנק סבאג' (גרגורי פק).
על תפקידו זה הוענק לו פרס אוסקר לשחקן המשנה הטוב ביותר.
ב-1962 שיחק בסרט "זה גדל על העצים" לצידה של איירין דאן.
ב-1957 שיחק בתור אביו החורג של ארתור בומונט (פט בון) בסרט ברנדין.
ב-1958 שיחק בתור אביו של דני פישר (אלביס פרסלי) בסרט מלך קריאול.
ב-1961 שיחק בסרט פאריש לצידו של טרוי דונהיו.
בטלוויזיה הופיע בסדרות משפחת פרטרידג', בוננזה, אזור הדמדומים ועוד.
על הופעתו בסדרה "מר נובק", היה מועמד לפרס אמי.
ב-1960 נקבע לכבודו כוכב בשדרת הכוכבים של הוליווד.
דין ג'ונס (Dean Jones; 25 בינואר 1931 – 1 בספטמבר 2015) היה שחקן תיאטרון, קולנוע, וטלוויזיה אמריקאי שהתפרסם בעיקר בתפקידים קומיים בסרטים בהפקת אולפני דיסני בשנות ה-60 וה-70. סרטים אלה היו רווחיים ביותר לאולפנים ועל כך זכה בפרס אגדות דיסני ב-1995.
נולד בדיקייטר (אלבמה) בשם דין קרול ג'ונס שם הייתה לו תוכנית " Dean Jones Sings" בתחנת רדיו מקומית.
במלחמת קוריאה שירת בצי ארצות הברית.
ב-1960 החל להופיע בתפקידים קטנים בתיאטרון ובטלוויזיה.
הוא שיחק במחזה "דירת התשוקות" ("Under the Yum Yum Tree") לצידו של ג'ק למון.
באותם תפקידים הם שיחקו גם בעיבוד לקולנוע ב-1968. הוא שיחק בצוות הראשון של המחזמר קומפני של סטיבן סונדהיים.
הקריירה שלו קבלה תפנית כשחתם חוזה עם חברת וולט דיסני והופיע בתפקידים ראשיים בסרטים ריווחיים ביותר.
סרטו הראשון בדיסני היה "הבלש בעל רגלי הקטיפה", לצידה של היילי מילס (1965), ובסרט "החיפושית השובבה".
ב-1971 שיחק בסרט "ברווז השווה מיליון", עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
ב-1992 שיחק בסרט "קוראים לי בטהובן", לצידו של צ'ארלס גרודין, בתור ד"ר הרמן ורניק, הווטרינר של הכלב בטהובן.
ג'ונס הופיע גם בטלוויזיה, בסדרות כמו "בוננזה" ו"ספינת האהבה" וב-1997 הופיע בסרט הטלוויזיה "החיפושית השובבה".
ג'ונס היה נשוי פעמיים ובשנים האחרונות לחייו סבל ממחלת פרקינסון.
דין גיהנום (בקוריאנית: 지옥, באנגלית: Hellbound) היא סדרת דרמה, מתח ופנטזיה אפלה דרום קוריאנית המשודרת בנטפליקס החל מ-19 בנובמבר 2021.
ב-24 בספטמבר 2022 נטפליקס אישרה חידוש לעונה שנייה.
ישויות על-טבעיות שצצות ברחבי העולם ומשלחות אנשים לגיהנום מביאות להקמתה של קבוצה דתית שמבוססת על רעיון הצדק האלוהי.
ג'ונג ג'ין-סו (יו אה-אין) - מנהיג כת של חברת האמת החדשה המתהווה.
ג'ונג ג'ין-סו (פארק סאנג-הון) -
ג'ון בתור ג'ין קיונג-הון (יאנג איק) - בלש.
ג'ין הי-ג'ונג (לי רה) - בתו של ג'ין קיונג-הון.
פארק ג'ונג-ג'ה (קים שין-רוק) - אם חד הורית נתונה להפגנה הפומבית הראשונה.
דין הבחנה או חודשי הבחנה (גם שלושת חודשי הבחנה), הם חיוב הלכתי על אישה להמתין שלושה חודשים בין נישואיה הקודמים לנישואיה הבאים.
לכך אישה שהתאלמנה או שהתגרשה אינה רשאית להינשא שוב עד שיעברו ג' חודשים מפטירת בעלה או מגירושיה.
זאת כדי לוודא שהאישה אינה מעוברת מנישואיה הקודמים, ובכך ימנע בלבול בייחוס הוולד לאביו.
כמו כן בני זוג נוכרים המתגיירים יחד, צריכים לפרוש מקיום יחסי אישות במשך שלושת החודשים הראשונים לגיורם, מתוך הנחה שכעבור שלושה חודשים ניתן לדעת אם הגיורת הרתה טרם הגיור או לא.
להשתדך מותר גם קודם שיעברו ג' חודשים.
בראשונים נחלקו האם דין זה הוא מהתורה או מדרבנן.
תקופת שלושת החודשים נבחרה לדעת חז"ל, מכיוון שהיא נחשבת לפרק זמן מספק על מנת לזהות סימני היריון.
אם לאחר תקופה של ג' חודשים לא נראים סימני היריון באישה, ההנחה היא שהיא אינה הרה מנישואיה הקודמים, והיא רשאית להינשא שוב.
במשנה במסכת יבמות אמרו חז"ל:
עוד מובאת בתלמוד הבבלי ברייתא לפיה .
הגמרא שם מביאה שני נימוקים לצורך בהבחנה:
לדעת שמואל הטעם הוא בכדי "להבחין בין זרע שנזרע בקדושה לזרע שלא נזרע בקדושה", כלומר כדי לדעת האם הכניסה להיריון התרחשה בעוד האם נוכרית או יהודיה.
וזאת משום שחכמים למדו מהפסוק שנאמר במסגרת ברית המילה "להיות לך לאלוהים ולזרעך אחריך", וברש"י כתב שכוונת הפסוק שאין השכינה שורה אלא רק על זרע שמיוחס בוודאות לאביו.
הסברו של רבא: "גזירה שמא ישא את אחותו מאביו, וייבם אשת אחיו מאמו, ויוציא את אמו לשוק, ויפטור את יבמתו לשוק".
כלומר הידיעה אם העיבור היה לפני הגיור או אחריו חשובה כדי לדעת מהו מעמדו המשפטי המדויק של הילד הנולד, דבר המשפיע על סיטואציות שונות במשפחה שהיעדר הידיעה מתי היה העיבור עלול לגרום לתקלות.
בתלמוד מבואר ש"רוב היולדת לתשעה עוברה ניכר לשליש ימיה".
במסכת נידה ח ב, הביאו חז"ל ראיה לכך מדברי הפסוק בפרשת בראשית ממעשה יהודה ותמר: .
ולכן במקרה שהאישה כבר נקלטה להיריון, בהכרח שלאחר ג' חודשים יהיה ניכר עוברה, ואם עברו ג' חדושים ולא ניכר שיש עובר, ניתן להניח שהאישה אינה בהריון, ומותרת להינשא לבעלה השני.
מקרים בהם יש צורך בחודשי הבחנה
במשנה מבואר כמה מקרים בהם נדרשים חודשים הבחנה על אף שאין טעמי האיסור שייכים בהם:
גרושה: אישה שהתגרשה צריכה להמתין שלושה חודשי הבחנה לפני שתוכל להינשא לגבר אחר.
אלמנה: אישה שהתאלמנה צריכה גם היא להמתין שלושה חודשי הבחנה.
במשנה מבואר שדין זה תקף גם על נשים שהיו רק מאורסות, וגם על נשים שהיו נשואות אך הן עדיין בתולות.
מעיקר הדין אישה שאין חשש שיבואו לידי ספק, כגון אישה שאינה יכולה לילד כגון עקרה, קטנה או זקנה, אינה צריכה חודשי הבחנה, אמנם לדעת רבי מאיר חז"ל חייבו אף אישה כזו להמתין ג' חודשים: .
הראשונים וכן הוא בשולחן ערוך פסקו כדעת רבי מאיר ומצריכים בכל אישה להמתין ג' חודשים.
מעוברת - על אף שכאמור גזרו חז"ל גם על נשים שאינן יכולות לילד, אך על מעוברת לא גזרו, אך בכל זאת אסרו חז"ל לאישה מעוברת להינשא, ובטעם הדבר כתב הרמב"ם שהוא מחשש שהעובר ינזק בשעת תשמיש המיטה.
וצריכה להמתין עד שתלד ורק אז מותרת להינשא.
מניקה - גם על אישה שמניקה אסרו חז"ל להינשא מחשש שמא תתעבר מבעלה השני והדבר יגרום לכך שהחלב שלה ייעכר ולא יהיה ראוי לשימוש, דבר שיכול להביא למיתת התינוק.
מניקה צריכה להמתין 24 חודשים, שהוא זמן הנקה המצוי בזמן חז"ל.
כאמור גם גיורת חייבת להמתין 3 חודשים טרם נישואיה, אם זאת התלמוד והראשונים דנו במקרים מוסימים:
גיורת פנויה ומעוברת או גיורת שעברה את גיל הפריון
בברייתא בתלמוד הבבלי מובאת מחלוקת בין רבי יוסי לרבי יהודה האם פנויה שהתגיירה צריכה לפרוש 3 חודשים טרם נישואיה.
לדעת רוב הפוסקים, הלכה כרבי יוסי שאינה צריכה לפרוש, וכך הבינו האחרונים מפסקו של השולחן ערוך: .
אולם לדעת הרדב"ז גם פנויה שמתגיירת צריכה לפרוש.
בספר משנה למלך חידש שנוכרית שהתגיירה בעודה מעוברת אינה צריכה לשלושה חודשי הבחנה, משום שברור לכל שהעיבור היה בעודה נוכרית.
על פי זה הוסיף הרב יחזקאל לנדא בספר דגול מרבבה שגם אם המתגיירת הגיעה לגיל שכבר אינה יכולה ללדת, אינם צריכים פרישה שלושה חודשים.
לדעת הרב משה פיינשטיין, אישה שהתגיירה וראתה וסת לאחר הגיור, אינה צריכה לפרוש מאז את יתר חודשי ההבחנה, משום שהוכח שאינה מעוברת.
באחרונים דנו האם חיוב זה של חודשי הבחנה הוא מהתורה או מדרבנן, ודייקו מהרמב"ם ועוד שסוברים שהוא חיוב מהתורה.
בבית שמואל שהעלה השערה, שייתכן שהדבר תלוי במחלקות שמואל ורבא, לדעת שמואל הדין נלמד מהפסוק, והוא חיוב מהתורה, ולרבא שהוא מחשש שמא ישא את אחותו מאביו, הוא חשש דרבנן בלבד.
אך למעשה כתב שייתכן שאף לדעת שמואל הפסוק הוא אסמכתא בעלמא.
דין ארמסטרונג הוא שחקן, מפיק ומורה למשחק קנדי.
ארמסטרונג נולד באוון סאונד, אונטריו.
הוא למד באוניברסיטת קווינס בקינגסטון, אונטריו וסיים תארים באמנויות תיאטרון וחינוך.
בשנת 2000 הופיע ארמסטרונג בתפקיד חוזר בסדרת הטלוויזיה הכי גאים שיש.
בשנת 2005, ארמסטרונג הופיע בבכורה הקנדית של המחזמר טיק, טיק...
בשנת 2023 שיחק בסרט הקולנוע "The Old Way" לצד ניקולס קייג' ונואה לה גרוס.
האופרה התורשתיתעובד 2010Haven ג'ף מקשוהמסור 7 קייל 2011The Listener דילן מוריס אלפא מילוש קוסר טעות בכיוון 4: ההתחלה דניאל ברלינגים 2012Flashpoint אנסון הולטHiding מר אוסטרוג 2013Time of Death וינסנט דלוקסCopper ג'ון סאטון 2014 Joy Ride 3: Roadkill השוטר ויליאמס 2018על טבעי קיפ פרק אחד 2023The Old Way קלארק
דין ג'קסון וייד הוא כדורסלן אמריקאי המשחק בעמדת הפאוור פורוורד בקליבלנד קאבלירס מליגת ה-NBA.
וייד נולד בעיר ויצ'יטה שבקנזס, ובין השנים 2015–2019 למד באוניברסיטת המדינה של קנזס.
בשתי עונותיו האחרונות בקבוצת הכדורסל של האוניברסיטה העמיד ממוצעים של 14.8 נקודות, 6.2 ריבאונדים ו-2.7 אסיסטים למשחק.
הוא לא נבחר כלל בדראפט ה-NBA 2019, אך ביולי 2019 חתם על חוזה כפול עם קליבלנד קאבלירס.
בעונת מיעט לשחק עם הקאבלירס, אך הפגין יכולת גבוהה בקבוצת ליגת הפיתוח שלה, קאנטון צ'ארג', עם ממוצעים של 14.2 נקודות ו-7.5 ריבאונדים למשחק.
ביולי 2020 חתם על חוזה NBA סטנדרטי בקליבלנד, ושנתיים לאחר מכן חתם על הארכת חוזה ל-3 עונות נוספות עבור כ-18.5 מיליון דולר.
ב-30 באוקטובר 2022 קלע שיא קריירה של 22 נקודות במשחק מול ניו יורק ניקס, וב-5 במרץ 2024 קלע 23 נקודות, 20 מהן ברבע האחרון בו קלע 7 מ-7 מהשדה כולל 5 שלשות ללא החטאה בניצחון 105–104 על בוסטון סלטיקס.
דין מלקולם ברקלי הוא עורך דין ופוליטיקאי אמריקאי שכיהן לזמן קצר כסנאטור ארצות הברית ממינסוטה בין השנים 2002 ל-2003 כחבר במפלגת העצמאות של מינסוטה.
מייסד ויו"ר המפלגה הרפורמית של מינסוטה (ששמה שונה מאוחר יותר למפלגת העצמאות), הוא היה יוזם ההצעה המוצלחת של ג'סי ונטורה לתפקיד מושל מינסוטה ב-1998. ונטורה מינה אותו לאחר מכן למנהל המשרד לתכנון אסטרטגי וטווח ארוך במדינה.
לאחר שהסנאטור פול ולסטון נהרג בהתרסקות מטוס שבועות ספורים לפני הבחירות ב-2002, מינה ונטורה את ברקלי למלא את מושב הסנאט של וולסטון.
כהונתו הקצרה הסתיימה כאשר נורם קולמן הרפובליקני נבחר והושבע למלא את המושב.
ברקלי התמודד לתפקיד ארבע פעמים.
בהשראת מסע הבחירות לנשיאות של רוס פרו ב-1992, הוא התמודד לראשונה לקונגרס כעצמאי בבחירות באותה שנה במחוז הקונגרס ה-6 של מינסוטה, אך הפסיד.
הוא התמודד ללא הצלחה שלוש פעמים לסנאט האמריקאי: בבחירות לסנאט של מינסוטה ב-1994, ב-1996 וב-2008. הוא קיבל 5%, 7% ו-15% מהקולות בכל מערכת בחירות, בהתאמה.
ברקלי נולד באנאנדייל, מינסוטה, ב-31 באוגוסט 1950, וסיים את לימודיו בבית הספר התיכון אנאנדייל ב-1968. הוא קיבל תואר ראשון באמנויות מאוניברסיטת מינסוטה ב-1972 ודוקטור למשפטים מבית הספר למשפטים של אוניברסיטת מינסוטה ב-1976. במהלך שנות לימודיו באוניברסיטה, ברקלי התנדב לקמפיין הנשיאותי של ג'ורג' מקגוורן ב-1972 בגלל התנגדותו למלחמת מלחמת וייטנאם.
לאחר שסיים את לימודי המשפטים, עסק בעריכת דין ובשנת 1988 הפך לנשיא הריהוט של דייטון באנאנדייל, תפקיד אותו מילא עד 1991.
כמייסד המפלגה הרפורמית של מינסוטה, ברקלי התמודד לבית הנבחרים האמריקני ב-1992, מועמדות בהשראת הקמפיין לנשיאות של רוס פרו, וקיבל 16% מהקולות, בין היתר הודות למצביעי פרו.
הוא גם היה מועמד לסנאט האמריקאי בשנים 1994 ו-1996.
ממשל ונטורה והסנאט של ארצות הברית
ברקלי היה יו"ר הקמפיין המוצלח של ג'סי ונטורה ב-1998. בינואר 1999 מינה ונטורה את ברקלי למנהל המשרד לתכנון אסטרטגי וטווח ארוך.
ב-4 בנובמבר 2002 מינה ונטורה את ברקלי להשלים את כהונתו של פול ולסטון בסנאט, שמת בהתרסקות מטוס ב-25 באוקטובר.
המינוי הוכרז במהלך הדיון בסנאט בין נורם קולמן הרפובליקני לדמוקרט וולטר מונדייל, שתפס את מקומו של ולסטון בקלפי; ונטורה התכוון להעלות את הדיון.
ברקלי כיהן עד שהקונגרס ה-107 של ארצות הברית הסתיים ב-3 בינואר 2003, אז הוחלף בקולמן, שניצח בבחירות.
ונטורה הצהיר בעבר כי לא ימנה מחליף לוולסטון, אך אמר שהוא שינה את דעתו מתוך מיאוס בטקס האזכרה של ולסטון, שלדעתו שימש כעצרת עבור המפלגה הדמוקרטית, ומכיוון שהמפלגות הגדולות סירבו לקחת את מועמד צד שלישי לסנאטור ברצינות או לאפשר לו להשתתף בדיונים.
במהלך השבועות שלו כסנאטור, ברקלי עזר להעביר חקיקה להקמת אנדרטה לוולסטון וסיפק הצבעה מרכזית בניקוי המעבר הסופי של חוק ביטחון המולדת.
לאחר שעזב את תפקידו, ברקלי פעל בסיינט פול בתור לוביסט ממשלתי של חברת טבק, קזינו ותעשיית הכלא הפרטית.
החל מאפריל 2005, ברקלי שימש כמנהל ואסטרטג ראשי במסע הבחירות של קינקי פרידמן העצמאי בטקסס ב-2006.
בראיון ליוני 2007 עם "מינסוטה מוניטור", ברקלי אישר כי פנו אליו מהדמוקרטים במחוז הקונגרס ה-6 של מינסוטה בנוגע לאתגר אפשרי בפני הנציגה הרפובליקנית מישל בקמן.
ברקלי ציין שהוא ישקול להתמודד אם ה-DFL יתמכו בו כמועמד עצמאי.
החל ממאי 2008 ברקלי עבד במשרה חלקית כנהג אוטובוס עבור קשישים ונכים.
לדבריו, הוא נהנה מהעבודה וראה בה שירות לציבור.
גם ברקלי וגם ונטורה שקלו לאתגר את נורם קולמן לבחירה מחדש למושב הסנאט האמריקאי שבו החזיק ברקלי בעבר.
ב-14 ביולי 2008, ונטורה הודיע כי לא ירוץ שוב בבחירות, מה שגרם לברקלי להכריז על מועמדותו.
ונטורה תמך בברקלי ותרם 500 דולר לקמפיין.
למרות שנכנס באיחור למירוץ, ברקלי הגיע לסקרים עד 19% עד 1 באוקטובר.
הקמפיין גם הפיק שתי מודעות רדיו ברחבי המדינה בהשתתפות ברקלי וונטורה.
ברקלי, בניגוד למועמדים רבים של צד שלישי ובלתי תלויים, נכלל בדיונים פומביים עם המועמדים הגדולים של המפלגה; הראשון מתוך חמישה דיונים משולשים התקיים ב-5 באוקטובר.
הוא קיבל את אישורו של חבר בית הנבחרים לשעבר טים פני.
סקרים רבים הראו כי ברקלי ישפיע על תוצאות המירוץ.
ברקלי גייס 163,358 דולר עבור הקמפיין שלו (פחות מ-1% מסך כל יריביו).
הוא קיבל למעלה מ-435,000 קולות, כ-15% מהכלל, מה שהשפיע באופן משמעותי על מרוץ בו פרנקן ניצח את קולמן ב-312 קולות בלבד.
קמפיין לבית המשפט העליון של מינסוטה 2012
ברקלי התמודד מול שופט בית המשפט העליון של מינסוטה ג' בארי אנדרסון בבחירות 2012. אנדרסון מונה לבית המשפט על ידי המושל טים פולנטי ב-2004, נבחר לכהונה של שש שנים ב-2006, ונבחר מחדש ב-2012.
ברקלי חזר למשרד עורכי דין בבלומינגטון.
מאוחר יותר הוא התמקד בדיני תכנון עיזבון וממשיך לייעץ למועמדים פוליטיים לא קשורים, כמו קמפיין לתפקיד המושל של קינקי פרידמן בטקסס.
המסמכים הסנאטוריים של דין ברקלי נמצאים בספריית האגודה ההיסטורית של מינסוטה.
הם כוללים קבצים ביוגרפיים, הודעות לעיתונות ונאומים, קובצי חקיקה ודואר הנפקות.
דין דוני הַאוּסֶן וייסמולר (בהולנדית: Dean Donny Huijsen Wijsmuller; נולד ב-14 באפריל 2005) הוא כדורגלן הולנדי-ספרדי המשחק בעמדת הבלם בקבוצת ריאל מדריד מהלה ליגה ובנבחרת ספרד.
האוסן החל לשחק בקבוצת קוסטה אונידה מהעיר מרבייה, לפני שהצטרף למחלקת הנוער של מאלגה בשנת 2015, בגיל 10. בשנת 2021, הצטרף ליובנטוס, לאחר שהיה במעקב גם על ידי ריאל מדריד.
בעונתו הראשונה, שיחק בקבוצת הנוער עד גיל 17, וכבש שבעה שערים.
בעונה הבאה, התקדם לקבוצת הנוער עד גיל 19; מאוגוסט עד נובמבר 2022, כבש שישה שערים ב-14 משחקים בכל המסגרות.
הוא גם השתתף בשני משחקי ידידות של הקבוצה הראשונה נגד סטנדרד לייז' ורייקה בדצמבר של אותה שנה.
בתחילת ינואר 2023, האוסן קודם ליובנטוס נקסט ג'ן, קבוצת המילואים של יובנטוס.
הוא ערך את הופעת הבכורה שלו בסרייה ג' ב-22 בינואר 2023, במשחק חוץ נגד פרו ססטו, שהסתיים בתיקו 1–1. ב-15 במרץ 2023, כבש את שער הבכורה שלו, בניצחון 1–3 על טרייסטינה.
ב-1 באוקטובר 2023, ערך את הופעת הבכורה שלו בסרייה א', כשנכנס כמחליף בדקה ה-89 בניצחון 0–1 על אטאלנטה.
ב-3 במרץ 2024, כבש את שער הבכורה שלו, בניצחון 1–4 על יובנטוס.
ב-19 ביולי 2024, חתם האוסן על חוזה לארבע שנים בקבוצת בורנמות' מהפרמייר ליג.
הוא ערך את הופעת הבכורה שלו ב-11 באוגוסט 2024, בניצחון 0–2 על ברנטפורד.
ב-28 בספטמבר 2024, כבש את שער הבכורה שלו, בתיקו 2–2 נגד וולברהמפטון וונדררס.
ב-17 במאי 2025, חתם האוסן על חוזה ל-5 שנים עם ריאל מדריד מהליגה הספרדית.
ריאל מדריד הפעילה את סעיף השחרור שלו וקנתה אותו תמורת 50 מיליון אירו מבורנמות'.
האוסן נולד באמסטרדם, הולנד, לאב הולנדי ואם ספרדייה.
הוא ייצג את נבחרות הולנד עד גיל 16, 17, 18 ו-19. ב-6 בספטמבר 2024, ערך את הופעת הבכורה שלו בנבחרת ספרד בכדורגל עד גיל 21, בניצחון 0–3 על מלטה, במסגרת מוקדמות אליפות אירופה בכדורגל עד גיל 21. ב-13 באוקטובר 2024, כבש את שער הבכורה שלו בנבחרת, בניצחון 0–4 על סקוטלנד.
ב-17 במרץ 2025, זומן לראשונה לסגל נבחרת ספרד הבוגרת במקומו של איניגו מרטינס הפצוע.
אביו של דין, דוני האוסן, היה כדורגלן ששיחק בין היתר באייאקס, ויטסה ארנהם וריאל מורסיה.
סגנות אליפות אירופה בכדורגל עד גיל 17: 2022
דין צ'נדלר דייוויס היה עורך דין, מנהל בחברת ביטוח ופוליטיקאי אמריקאי מוורמונט, איש המפלגה הרפובליקנית, שכיהן כמושל ורמונט ה-74 בשנים 1969–1973.
דין דייוויס נולד בעיירה איסט ברי שבוורמונט, כבנם של ארל ראסל דייוויס ושל לויס סאלום הילרי.
אביו היה עורך דין ששימש כפרקליט המדינה למחוז וושינגטון וכשופט שלום.
דייוויס התחנך בבתי הספר בברי וסיים את לימודיו ב-1918 בבית הספר התיכון ספאולדינג.
כפי שהוא ציין בראיון ב-1978, כוונתו הייתה להתחיל לימודים בקולג' לאחר בית הספר התיכון, אך הוא חלה במהלך השפעת הספרדית באותה שנה והחלים רק בספטמבר.
בחיפוש אחר אוניברסיטה שבה הוא יוכל ללמוד לאחר החלמתו, שאף דייוויס ללמוד באחד המוסדות שבהן התקיימה תוכנית האימונים הצבאיים לסטודנטים בתקופת מלחמת העולם הראשונה, כך שיתאפשר לו לקבל תשלום לכיסוי הוצאות הלימודים.
התברר לו שהמקום היחידי בחוף המזרחי שבו התקיימה התוכנית היה בית הספר למשפטים של אוניברסיטת בוסטון, שדרש שנתיים של לימודים של שבע האמנויות החופשיות.
דקאן בית הספר למשפטים הסכים לקבל את דייוויס ללימודים בתנאי שישלים את לימודי שבע האמנויות החופשיות.
במקביל ללימודיו בבית הספר למשפטים הוא השתתף בתוכנית האימונים הצבאיים.
ב-1922 הוא קיבל תואר במשפטים והיה לעורך דין בברי.
דייוויס היה חבר המפלגה הרפובליקנית.
הוא שימש בכמה משרות במשל המקומי, כולל כחבר מועצת העיר וכפרקליט העיר.
בשנים 1927–1928 הוא היה התובע המדינתי במחוז וושינגטון.
בשנים 1931–1939 הוא היה שופט בבית המשפט הגבוה של ורמונט, כאשר הוא מונה כדי לאייש את מושבו של וורנר א.
גרהאם שמונה לבית המשפט העליון של ורמונט.
כבעל עמדת הנהגה במפלגה, השתתף דייוויס כנציג במספר ועידות ברמת המדינה וברמה הלאומית, כולל בוועידה הארצית של הרפובליקנים של 1948.
בשנות ה-30 עסק דייוויס בעריכת דין בשותפות עם סטנלי וילסון, פ.
משרד עורכי הדין שלהם תואר כ"אוסף הכישרונות המשפטיים הטוב ביותר אי פעם" בוורמונט, בכך שהוא כלל את קייזר שלימים היה שופט בבית המשפט העליון של ורמונט, מושל אחד לשעבר ומושל אחד בעתיד (וילסון ודייוויס), ותובע כללי לשעבר (קרבר).
ב-1940 נטש דייוויד את העיסוק בעריכת דין במגזר הפרטי והיה ליועץ המשפטי של חברת ביטוחי החיים הלאומית .
בשנים 1942–1943 הוא היה נשיא לשכת הסחר של ורמונט.
באוקטובר 1942 הוא היה לנשיא לשכת עורכי הדין של ורמונט, תפקיד בו הוא החליף את ג'וזף א.
מקנמרה ושימש בו שנה אחת.
ב-1943 מונה דייוויס כסגן נשיא חברת ביטוחי החיים הלאומית.
ב-1950 הוא היה לנשיא החברה, ובשנים 1960–1966 הוא שימש כמנהל הכללי שלה.
לאחר מכן ועד 1968 הוא היה יושב ראש מועצת המנהלים של החברה.
בשנים 1957–1959 שימש דייוויס כיושב ראש הוועדה המדינתית שסקרה את הארגון ואת התפקוד של ממשלת המדינה, והציעה חידושים ורפורמות בדוח שהגישה לאספה הכללית של ורמונט.
ב-1968 הוא החליט להמשך בפועלו זה והתמודד על משרת מושל ורמונט.
מועמדותו של דייוויס הייתה יוצאת דופן בשל גילו המתקדם, ובשל העובדה שהוא לא עבר את מסלול התפקידים הקודם של מועמדי המפלגה הרפובליקנית לתפקיד.
עד כהונתו של דייוויס, המפלגה הרפובליקנית בוורמונט, שהחזיקה במשרות הממשל המדינתי במשך יותר ממאה שנה, הכינה כמעט תמיד את המועמדים למשרת המושל באמצעות בחירתם לתפקידי הנהגה בבית הנבחרים של ורמונט ובסנאט של ורמונט, או לתפקידים זוטרים יותר כמו סגן המושל.
בבחירות המקדימות הביס דייוויס את התובע הכללי ג'יימס ל.
בבחירות הכלליות הוא ניצח את סגן המושל המכהן ג'ון דיילי.
ב-1970 התמודד דייוויס על תקופת כהונה שנייה כמושל, ובבחירות המקדימות ניצח את סגן המושל המכהן תומאס ל.
בבחירות הכלליות הוא ניצח את מועמד הדמוקרטים לאו אובריאן הבן, חבר הסנאט של ורמונט.
בסך הכול כיהן דייוויס כמושל בשנים 1969–1973. כהונתו כמושל בלטה במיוחד בשל הנהגת מס המכירות המדינתי שנועד לאיזון תקציב המדינה.
הוא גם פיקח על חקיקתו של חוק 250 , חוק שנועד לאפשר מכירה ופיתוח מתוכננים של מקרקעין תוך שמירה על איכות הסביבה, חיי הקהילה ואופייה האסתטי של המדינה.
לאחר פרישתו הוציא דייוויס שלושה ספרים, "צדק בהרים" (Justice in the Mountains, 1980), "שום דבר חוץ מהאמת" (Nothin' but the Truth, 1982), ו"דין צ'.
ב-1924 נשא דייוויס לאישה את קורין איסטמן, ולשניים נולדו שלושה ילדים.
קורין נפטרה ב-1951, וב-1952 נישא דייוויס בשנית למרג'ורי פיליס סמית' קונזלמן.
דין דייוויס נפטר בעיירה ברלין שבוורמונט ב-8 בדצמבר 1990. הוא נטמן בבית הקברות אלמווד שבברי.
על שמו של דייוויס מוענק פרס העסק הבולט מדי שנה על ידי מגזין העסקים של ורמונט ולשכת הסחר של ורמונט.
דייוויס עסק ברכיבה, וקידם את גזע סוסי מורגן, כולל תקופה בה שימש כנשיא מועדון סוסי מורגן.
אגודת סוסי מורגן של ורמונט מעניקה את פרס דייוויס לזכרו לאנשים שתרמו לקידום הגזע לאורך זמן.
דין רובן ג'יימס (בהולנדית ובאינדונזית: Dean Ruben James; נולד ב-30 באפריל 2000 בליידן שבהולנד) הוא כדורגלן הולנדי-אינדונזי המשחק בעמדת המגן השמאלי בקבוצת גו אהד איגלס מליגת העל ההולנדית ובנבחרת אינדונזיה.
ג'יימס גדל במחלקת הנוער של פולנדם.
בשנת 2018 החל לשחק בקבוצת המילואים של המועדון, ובשנת 2020 החל לשחק בקבוצה הראשונה של המועדון, תחילה בליגת המשנה ההולנדית ובהמשך בליגת העל ההולנדית, אליה העפילה הקבוצה בתום עונת .
בסך הכל ערך 52 הופעות ליגה במדי המועדון, בהן הבקיע שני שערים, ובתום עונת 2022/2023 שוחרר מהמועדון.
ב-18 ביולי 2023 חתם על חוזה לשלוש שנים בגו אהד איגלס מליגת העל ההולנדית.
בחודש פברואר 2025 פורסם כי ג'יימס החליט לייצג את נבחרת אינדונזיה, בשל שורשיו האינדונזים.
ב-9 במרץ זומן לסגל נבחרת אינדונזיה לקראת משחקי מוקדמות מונדיאל 2026 נגד נבחרות אוסטרליה ובחריין, ויום למחרת קיבל אזרחות אינדונזית.
ב-20 במרץ ערך את הופעת הבכורה שלו בנבחרת, בהפסד 5-1 לנבחרת אוסטרליה.
דין משמעתי (בראשי תיבות: דמ"ש) הוא הליך פורמלי שבו נדונה אשמתו של אדם השייך לארגון מסוים שאינו מדינה.
דין משמעתי דן בהפרת התקנות, הכללים או החוקים הנהוגים באותו הארגון.
בניגוד לבית משפט אזרחי רגיל, תוצאת ההליך השיפוטי היא בדרך כלל: זיכוי או ענישה.
הדין המשמעתי אינו עוסק, בדרך כלל, בדיונים בעלי אופי של בוררות בין שני צדדים או בין אדם לרשות שלטונית.
הליך הדין המשמעתי מתקיים בניהולו של מי שהוסמך לכך על ידי הארגון, ובדרך כלל יש לו גם סמכות ענישה או לחלופין סמכות להמליץ על ענישה.
עונשים מקובלים בדין משמעתי הם הערה, התראה, נזיפה, קנס, הורדה בדרגה, השעיה ופיטורים.
לעובדי המדינה קיימים שני בתי דין למשמעת בנציבות שירות המדינה, בחיפה ובירושלים, הפועלים מכוח חוק שירות המדינה (משמעת), תשכ"ג-1963.
ברשויות המקומיות פועל בית דין למשמעת של עובדי הרשויות המקומיות, מכוח חוק הרשויות המקומיות (משמעת), תשל"ח-1978.
דין משמעתי בצה"ל מתקיים בהתאם לחוק השיפוט הצבאי.
חוק הדיינים מורה על הקמת בית דין משמעתי לדיינים בבתי הדין הרבניים.
בית הדין למשמעת של משטרת ישראל פועל מכוח חוק המשטרה, התשס"ו-2006 ותקנות המשטרה (סדרי דין בדיון משמעתי), התשע"ב-2012.
לשכת עורכי הדין בישראל מפעילה בתי דין משמעתיים מחוזיים אשר דנים בעבירות משמעת שבוצעו על ידי חברי הלשכה או מתמחים.
בית הדין כפוף לכללי האתיקה של הלשכה ולחוקי מדינת ישראל.
בית דין משמעתי רשאי להטיל על נאשם שהורשע בעבירת משמעת את העונשים הבאים: אזהרה, נזיפה, קנס (עד סך של 25,000 ש"ח כנגד כל עבירה), השעיה מן הלשכה והוצאה מן הלשכה (כלומר, שלילת רישיון לעסוק בעריכת דין).
על פסיקה של בית דין משמעתי מחוזי קיימת רשות ערעור לבית הדין המשמעתי הארצי, שעל פסיקתו ניתן לערעור בזכות לבית המשפט המחוזי בירושלים.
חוק הספנות (ימאים), תשל"ג-1973 מסדיר את הקמתם של בתי דין משמעתיים לימאים.
במקומות עבודה שונים מופעל דין משמעתי מכוח הסכמים קיבוציים החלים על מקומות עבודה אלה.
במוסדות להשכלה גבוהה מוגדר תקנון משמעת המחייב את הלומדים במוסדות אלה.
התאחדות הכדורגל הישראלית מפעילה בית דין משמעתי.
דייוויד דין ראסק היה מזכיר המדינה של ארצות הברית בין השנים 1961–1969, תחת הנשיאים ג'ון פיצג'רלד קנדי ולינדון ג'ונסון.
ראסק נולד במחוז צ'ירוקי שבג'ורג'יה וגדל באטלנטה, שם למד בבתי ספר ציבוריים.
לאחר סיום לימודיו ב-1925 עבד אצל עורך דין במשך שנתיים על מנת לממן את לימודי התואר הראשון במכללת דוידסון בצפון קרוליינה, אותם סיים ב-1931. לאחר שסיים את התואר הראשון, נסע ללמוד בקולג' סנט ג'ון של אוניברסיטת אוקספורד באמצעות מלגת רודז.
לאחר ששב לארצות הברית עסק בהוראה במכללה לנשים בקליפורניה, בשנים 1934–1940. במקביל למד באוניברסיטת ברקלי וסיים שם את בית הספר למשפטים ב-1940. ב-1937 נישא לווירג'יניה פויסי.
במלחמת העולם השנייה שירת כקצין מטה בבורמה.
בסוף המלחמה השתחרר בדרגת קולונל, כשבידו אות לגיון ההצטיינות (Legion of Merit) עם עלי אלון (המציינים שהעיטור הוענק לו ביותר מהזדמנות אחת).
עם שובו מהמלחמה עבד ראסק תקופה קצרה במשרד המלחמה (מחלקת ההגנה של ימינו).
בפברואר 1945 הצטרף למחלקת המדינה ועבד במשרד לענייני האו"ם.
באותה שנה הוא היה זה שהציע את חלוקת קוריאה לשניים, על קו הרוחב 38. ב-1949 התמנה לסגן מזכיר המדינה וב-1950 ליועץ מזכיר המדינה לענייני המזרח הרחוק.
במסגרת זו היה לו תפקיד מרכזי בהחלטה האמריקאית להיכנס למלחמת קוריאה.
אולם הוא היה גם דיפלומט זהיר ותמיד ביקש להשיג תמיכה בינלאומית רחבה לפעולה צבאית.
ב-1950 הצטרף לחבר הנאמנים של קרן רוקפלר.
ב-1952 עזב את מחלקת המדינה והתמנה לנשיא הקרן, תפקיד בו עשה במשך שמונה שנות השלטון הרפובליקני.
ב-12 בדצמבר 1960 הכריז הנשיא הנבחר קנדי על החלטתו למנות את ראסק למזכיר המדינה.
ראסק נודע כמזכיר מדינה ניצי, שהאמין בשימוש בכח צבאי כדי להילחם בקומוניזם.
נטייתו הראשונה בפרוץ משבר הטילים בקובה הייתה מתקפה צבאית, אך הוא שינה את דעתו אחר כך והעדיף אמצעים דיפלומטיים.
יותר מכל מזוהה ראסק, יחד עם הנשיא ג'ונסון ושר ההגנה רוברט מקנמארה, עם מלחמת וייטנאם.
ראסק תמך במעורבות האמריקאית במלחמה והגן עליה בפומבי.
מלבד ווייטנאם, הרבה לעסוק גם בסיוע למדינות מתפתחות ופעל לפתרון המשבר ברפובליקה הדומיניקנית.
נוסף על האש שמשך ממתנגדי המלחמה, הצליח להכעיס גם את תומכי ישראל, כשהאשים אותה בהתקפה מכוונת על ספינת ביון אמריקנית במה שנודע כתקרית ליברטי בימי מלחמת ששת הימים.